Užlaukis
Užlaukis – kaimas Šilutės rajono savivaldybėje, 1,5 km į rytus nuo Švėkšnos centro, kelio Švėkšna – Kvėdarna kairėje; teka upelis Šalna (Švėkšnalės kair. intakas); iš rytų prieina Kančaičių miškas. Ribojasi su Papjaunio, Gedminaičių, Kančaičių, Vilkėno kaimais ir Švėkšnos miesteliu. XX a. 1-ojoje pusėje Užlaukio kaime veikė „Leksendruko“ (Aleksandravičiaus) lentpjūvė, varoma lokomobiliu (garo katilu). 1923 m. Užlaukio kaime buvo 25 ūkiai, 128 gyventojai, 1997 m. – 33 ūkiai, 61 gyventojas.